Протокол № 8/30.04.2019 г.

гр. Кърджали

Днес, 30.04.2019 г. от 18:00 ч., в сградата на Общински център за култура и младежки дейности, гр. Кърджали, ул. „Мара Михайлова“ № 8, ет. 2, се проведе заседание на Районна избирателна комисия в Девети район – Кърджали (РИК 09), назначена с Решение на Централната избирателна комисия № 81-ЕП/05.04.2019 г.

 В обявения начален час на заседанието присъстват, както следва:

|  |  |
| --- | --- |
| ПРЕДСЕДАТЕЛ: | ПЕТЪР ИВАНОВ ЗАХАРИЕВ |
| ЗАМЕСТНИК ПРЕДСЕДАТЕЛ: | ДАНИЕЛ ТОЧЕВ ДЕЛЧЕВ |
| ЗАМЕСТНИК ПРЕДСЕДАТЕЛ: | ВЕЛИЧКА ДИМИТРОВА ГЕОРГИЕВА |
| СЕКРЕТАР: | БЕРКАНТ МЕТИН БАРЗАТ |
| ЧЛЕНОВЕ: | ДИМИТЪР КИРОВ ДИМИТРОВ |
|  | ЕЛИЦА МОМЧИЛОВА ЮРКЕНОВА |
|  | ИВАН СТЕФАНОВ КАДЪНКОВ |
|  | ПАВЕЛ БОГОМИЛОВ ГАТЕВ |
|  | РОСИЦА МИТКОВА ЕСКОВА |
|  | ДЖЕВДЕТ ШАКИР МУСТАФА |
|  | ХРИСТИНА КРАЛЕВА ГЕОРГИЕВА |
|  | СТАВРИН ГЕОРГИЕВ СТАВРЕВ |
|  | ЕМИЛИЯ БЕЛЕВА ВЛАДЕВА  |
|  | ИВАН ПЛАМЕНОВ РОБОВ |
| ОТСЪСТВАТ | ДИМИТРИЯ ДРАГАНОВА ВАСИЛЕВА |

Присъстват 14 /четиринадесет/ члена на РИК, тоест повече от половината членове на РИК 09 Кърджали, поради което на основание чл. 70, ал. 3 от Изборния кодекс, е налице изискуемият кворум за провеждане на заседанието. Председателят откри заседанието и предложи следния

ДНЕВЕН РЕД:

|  |  |  |
| --- | --- | --- |
| **№** | **Материали за заседанието:** | **Докладва** |
|  | Назначаване на Секционни избирателни комисии в **община Момчилград**, при произвеждане на изборите за членове на Европейския парламент от Република България на 26 май 2019 г. | ИР/ЕВ |
|  | Назначаване на Секционни избирателни комисии в **община Черноочене**, при произвеждане на изборите за членове на Европейския парламент от Република България на 26 май 2019 г. | ДД/ЕЮ |
|  | Разни.  |  |

 Присъстващите членове на РИК 09 Кърджали единодушно приеха предложения дневен ред.

 **След гласуване на предложения дневен ред г-жа Димитрия Василева се присъедини към заседанието, тоест наличен е пълен кворум.**

 По така обявеният от председателя на РИК – Кърджали г-н Захариев дневен ред и след направените разисквания комисията прие следните решения:

**По точка 1:** Назначаване на Секционни избирателни комисии в **община Момчилград**, при произвеждане на изборите за членове на Европейския парламент от Република България на 26 май 2019 г.

РЕШЕНИЕ
№17-ЕП
Кърджали, 30.04.2019 г.

ОТНОСНО: Назначаване съставите на СИК за изборите за членове на Европейския парламент от Република България на 26 май 2019 г. в Девети избирателен район - Кърджалийски на територията на община Момчилград.

В законоустановения срок по чл. 91, ал. 9 от Изборния кодекс, Кметът на община Момчилград е депозирал в РИК – Кърджали,  предложение за състав на СИК в Девети избирателен район – Кърджалийски, на територията на община Момчилград, съгласно направените предложения от упълномощените представители на парламентарно представените партии и коалиции от партии в 44-то Народно събрание и партиите и коалициите, които имат избрани с техните кандидатски листи членове на Европейския парламент от Република България, но не са парламентарно представени, взели участие в проведените консултации на 17.04.2019 г., като част от процедурата по назначаване на секционните избирателни комисии за произвеждане на избори за 26 май 2019 г.

Преписката е заведена под № 56/25.04.2019г. във входящия регистър на РИК - Кърджали и съдържа:

1.Писмено предложение за съставите на СИК от кмета на общината, което съдържа имената, ЕГН, длъжност в комисията, образование,  партията /коалицията, която ги предлага и телефон за връзка на част от членовете;

2.Протокол от проведените консултации на 17.04.2019 г.

3.Заверени копия от пълномощните на лицата, участвали в консултациите, като пълномощници на представляващите партии и коалиции, ведно със заверени копия от удостоверенията за актуално правно състояние на партиите и решенията за създаване на коалициите за участие в изборите за членове на Европейския парламент от Република България на 26 май 2019 г.;

4.Копие от съобщението за провеждане на консултациите;

5.Предложенията на партиите и коалициите, представени при консултациите на хартиен носител;

6.Предложение от кмета на община Момчилград на хартиен и електронен носител.

Комисията констатира, че консултациите при кмета на Община Момчилград са приключили с постигнато съгласие между участниците, относно определяне на поименния състав на СИК в Девети избирателен район - Кърджалийски, на територията на община Момчилград.

Със Заповед № РД-19-120/01.04.2019 г., издадена на основание чл.8, ал.2 от ИК, Кметът на община Момчилград е образувал 55 /петдесет и пет/  избирателни секции за произвеждане на изборите за членове на Европейския парламент от Република България на 26 май 2019 г., а така също  е утвърдил номерацията и адресите им. Заповедта е обявена публично, същата не е оспорена в законоустановения срок и е влязла в законна сила.

С влязло в сила Решение №8 от 13.04.2019 г. на РИК - Кърджали, Районната избирателна комисия е определила броя на членовете на  СИК в Девети избирателен район - Кърджалийски, на територията на община Момчилград за произвеждане избори за членове на Европейския парламент от Република България на 26 май 2019г., както и разпределението на секционните ръководства по партии.

С оглед на изложеното и на основание чл. 72, ал. 1, т. 4, чл. 89, ал.1 и чл. 91, ал.11 от Изборния кодекс, Решение №150 от 11.04.2019 г. на ЦИК, РИК – Кърджали,

**РЕШИ:**

1. **НАЗНАЧАВА** съставите на СИК за изборите за членове на Европейския парламент, насрочени на 26 май 2019 г., в Девети избирателен район Кърджалийски на територията на община Момчилград, съгласно направеното предложение от кмета на общината, въз основа на постигнатото съгласие между политическите партии и коалиции при проведените консултации, обективирани в Приложение № 1 към настоящото решение.
2. **ИЗДАВА УДОСТОВЕРЕНИЯ** на назначените членове на СИК в община Момчилград.

Решението на Районна избирателна комисия може да бъде оспорвано в тридневен срок от обявяването му по реда на чл. 73, ал. 1 от ИК пред Централна избирателна комисия, която се произнася в тридневен срок.

 Гласували: 15 членове на РИК:

|  |  |  |
| --- | --- | --- |
| ПРЕДСЕДАТЕЛ: | ПЕТЪР ИВАНОВ ЗАХАРИЕВ | за |
| ЗАМЕСТНИК ПРЕДСЕДАТЕЛ: | ДАНИЕЛ ТОЧЕВ ДЕЛЧЕВ | за |
| СЕКРЕТАР: | ВЕЛИЧКА ДИМИТРОВА ГЕОРГИЕВА | за |
| ЧЛЕНОВЕ: | БЕРКАНТ МЕТИН БАРЗАТ | за |
|  | ДИМИТЪР КИРОВ ДИМИТРОВ | за |
|  | ЕЛИЦА МОМЧИЛОВА ЮРКЕНОВА | за |
|  | ИВАН СТЕФАНОВ КАДЪНКОВ | за |
|  | ДИМИТРИЯ ДРАГАНОВА ВАСИЛЕВА | за |
|  | ПАВЕЛ БОГОМИЛОВ ГАТЕВ | за |
|  | РОСИЦА МИТКОВА ЕСКОВА | за |
|  | ДЖЕВДЕТ ШАКИР МУСТАФА | за |
|  | ХРИСТИНА КРАЛЕВА ГЕОРГИЕВА | за |
|  | СТАВРИН ГЕОРГИЕВ СТАВРЕВ | за |
|  | ЕМИЛИЯ БЕЛЕВА ВЛАДЕВА  | за |
|  | ИВАН ПЛАМЕНОВ РОБОВ | за |

РЕШЕНИЕТО Е ПРИЕТО

**По точка 2:** Назначаване на Секционни избирателни комисии в **община Черноочене**, при произвеждане на изборите за членове на Европейския парламент от Република България на 26 май 2019 г.

РЕШЕНИЕ
№ 18-ЕП
Кърджали, 30.04.2019 г.

ОТНОСНО: Назначаване съставите на СИК за изборите за членове на Европейския парламент от Република България на 26 май 2019 г. в Девети избирателен район - Кърджалийски на територията на община Черноочене.

Със Заповед № 165/02.04.2019 г., издадена на основание чл. 8, ал. 2 от ИК, кметът на община Черноочене е образувал 38 /тридесет и осем/  избирателни секции за произвеждане на изборите за членове на Европейския парламент от Република България на 26 май 2019 г., а така също  е утвърдил номерацията и адресите им. Заповедта е обявена публично, същата не е оспорена в законоустановения срок и е влязла в законна сила.

С влязло в сила свое Решение № 6-ЕП от 12.04.2019 г., Районна избирателна комисия Кърджали е формирала и утвърдила единните номера на избирателните секции в Девети район – Кърджалийски при произвеждане на изборите за членове на Европейския парламент от Република България на 26 май 2019 г.

С Решение № 8-ЕП/13.04.2019 г. на РИК 09 Кърджали е направено разпределение за членовете на секционно избирателните комисии в Девети избирателен район – Кърджалийски, включително община Черноочене, по Методиката и изчислителната процедура към нея, съгласно Решение № 139-ЕП/10.04.2019 г. и Решение № 148-ЕП/11.04.2019 г. на ЦИК. В изчисленията е включен и броят на ръководните места в комисиите, полагащ се на всяка една от парламентарно представените партии и коалиции, съгласно чл. 92, ал. 6 от ИК.

В Районна избирателна комисия Кърджали е постъпило писмо с наш Вх. № 36 от 23.04.2019 г. и Изх. № 60-01-3 от 23.04.2019 г. на Община Черноочене.

В него е посочено основанието на чл. 91, ал 7 от Изборния кодекс, въз основа на което предоставят следните документи:

1. Писмени предложения на партиите и коалициите за съставите на секционните избирателни комисии;
2. Удостоверения за актуално правно състояние на партиите и решения за образуване на коалиции;
3. Пълномощни от представители на политически партии и коалиции за участие в консултациите;
4. Протокол от проведена консултация;
5. Съобщение за провеждане на консултациите.

От приложеният протокол за проведени консултации и посоченото в придружителното писмо става ясно, че на 17.04.2019 г., в кабинета на кмета на общината не е постигнато съгласие между местните ръководства на политическите партии и коалиции относно съставите на секционните избирателни комисии за произвеждане на избори за Европейския парламент от Република България. Съгласно протокола на консултациите са участвали представители на ПП „ГЕРБ“, Коалиция „БСП“ за България“, ПП „ДПС“, Коалиция „Обединени патриоти“, ПП „Воля“, Коалиция „ББЦ, ВМРО-БНД“.

В последствие в РИК Кърджали са постъпили следните писмени предложения:

* С писмо с № 38 от 24.04.2019 г. във входящия регистър на РИК Кърджали, Коалиция „Реформаторски блок“, чрез упълномощеният си представител, прави предложение за четири члена на СИК в община Черноочене за произвеждане на избори за членове на Европейския парламент от Република България на 26.05.2019 г.
* С писмо с № 46 от 25.04.2019 г. във входящия регистър на РИК Кърджали, поради установени несъответствия и грешки в предложеният списък на членове на СИК в община Черноочене от Коалиция „Обединени патриоти“, от упълномощеният им представител е направено предложение за замяна на член в СИК № 093500029, находяща се в с. Ночево, община Черноочене.
* С писмо с № 49 от 25.04.2019 г. във входящия регистър на РИК Кърджали, поради установени несъответствия и грешки в предложеният списък на членове на СИК в община Черноочене от ПП „ГЕРБ“, е направено предложение от упълномощеният представител на партията за извършване на допълнения и замяна на членове на СИК.
* С писмо с № 53 от 25.04.2019 г. във входящия регистър на РИК Кърджали, поради установени несъответствия и грешки в предложеният списък на членове на СИК в община Черноочене от Коалиция „БСП за България“, е направено предложение от упълномощеният им представител за извършване на допълнения и замяна на членове на СИК.

След извършена проверка на наличната документация РИК Кърджали счита, че в настоящия случай следва да намери приложение разпоредбата на чл. 91, ал. 12 от Изборния кодекс, тоест районната избирателна комисия следва да назначи СИК по направените предложения на партиите и коалициите, включително допълнително предложените от Коалиция „Реформаторски блок“, при непостигнато съгласие на консултациите при кмета на общината.

В конкретния случай на проведените консултации не е постигнато съгласие относно съставите на СИК в община Черноочене, съответно не са проведени допълнителни консултации за попълване на незаетите места на неучаствалите в консултациите – Коалиция „Реформаторски блок“, съгласно Решение № 159-ЕП/12.04.2019 на ЦИК. Видно е, че на проведените консултации при кмета на общината, не е направен никакъв опит да се установи спазени ли са изискванията на Изборния кодекс и Решение № 150/11.04.2019 г. на ЦИК относно назначаване на СИК, а в последствие и да се проведе обсъждане на възможността за съгласие и приемане на състави на секционните избирателни комисии.

Съгласно Решение № 8-ЕП/13.04.2019 г. на РИК Кърджали, за СИК в община Черноочене Коалиция „Реформаторски блок“ следва да предложат 4 члена. С оглед на направеното в този смисъл предложение от Коалиция „Реформаторски блок“ с писмо наш Вх. № 38 от 24.04.2019 г., РИК Кърджали приема същите и ги добавя към списъка на членовете на СИК в община Черноочене.

На следващо място, въз основа на направените предложения от партии и коалиции с допълнителни членове и замени на членове в СИК в община Черноочене, РИК Кърджали извърши проверка на първоначално представените в консултациите в общината списъци за членове на СИК. От извършената проверка се установиха множество нарушения на Решение № 8-ЕП на РИК Кърджали и чл. 92, ал. 4 от ИК, относно броя и разпределението на съставите на СИК в общината. Нарушенията, в по-голямата си част касаят неспазване на определения брой на членовете в съответните секции. Други установени нарушения се отнасят до дублиране на предложени членове в различни секции. Установиха се нарушения и грешки в 19 от общо 38 секции на територията на общината.

За законосъобразното попълване на съставите на СИК в община Черноочене, РИК Кърджали следва да приеме допълнително направените от представителите на партиите и коалициите предложения за замени и допълнения в списъците за членове на СИК.

**С оглед изложеното**, налице са предвидените в закона предпоставки за назначаване на секционните избирателни комисии на територията на община Черноочене, поради което **на основание чл. 72, ал. 1, т. 4, във вр. с чл. 91, ал. 12 от Изборния кодекс, в срока по** **чл. 89, ал. 1 от ИК, и във връзка с Решение № 150 от 11.04.2019 г. на ЦИК, Районна избирателна комисия Кърджали**

**РЕШИ:**

1. **НАЗНАЧАВА** съставите на СИК за изборите за членове на Европейския парламент, насрочени за 26 май 2019 г., в Девети избирателен район Кърджалийски на територията на община Черноочене, съгласно поименния списък – Приложение № 1, неразделна част от настоящето решение.
2. **ИЗДАВА УДОСТОВЕРЕНИЯ** на назначените членове на СИК в община Черноочене.

Решението на Районна избирателна комисия може да бъде оспорвано в тридневен срок от обявяването му по реда на чл. 73, ал. 1 от ИК пред Централна избирателна комисия, която се произнася в тридневен срок.

 Гласували: 15 членове на РИК:

|  |  |  |
| --- | --- | --- |
| ПРЕДСЕДАТЕЛ: | ПЕТЪР ИВАНОВ ЗАХАРИЕВ | за |
| ЗАМЕСТНИК ПРЕДСЕДАТЕЛ: | ДАНИЕЛ ТОЧЕВ ДЕЛЧЕВ | за |
| СЕКРЕТАР: | ВЕЛИЧКА ДИМИТРОВА ГЕОРГИЕВА | за |
| ЧЛЕНОВЕ: | БЕРКАНТ МЕТИН БАРЗАТ | за |
|  | ДИМИТЪР КИРОВ ДИМИТРОВ | за |
|  | ЕЛИЦА МОМЧИЛОВА ЮРКЕНОВА | за |
|  | ИВАН СТЕФАНОВ КАДЪНКОВ | за |
|  | ДИМИТРИЯ ДРАГАНОВА ВАСИЛЕВА | за |
|  | ПАВЕЛ БОГОМИЛОВ ГАТЕВ | за |
|  | РОСИЦА МИТКОВА ЕСКОВА | за |
|  | ДЖЕВДЕТ ШАКИР МУСТАФА | за |
|  | ХРИСТИНА КРАЛЕВА ГЕОРГИЕВА | за |
|  | СТАВРИН ГЕОРГИЕВ СТАВРЕВ | за |
|  | ЕМИЛИЯ БЕЛЕВА ВЛАДЕВА  | за |
|  | ИВАН ПЛАМЕНОВ РОБОВ | за |

РЕШЕНИЕТО Е ПРИЕТО

**По точка 3: Разни**

Представиха се докладни записки за извършени проверки на СИК на територията на общини Кърджали, Джебел и Черноочене, относно своевременното обявяване на избирателните списъци.

Поради изчерпване на дневния ред на заседанието, председателя го закри.

ПРЕДСЕДАТЕЛ:

 ПЕТЪР ЗАХАРИЕВ

СЕКРЕТАР:

 БЕРКАНТ БАРЗАТ